IMISLab/GreekWikipedia huggingface dataset:
Ίνγκριντ Μαρτς

Η Ίνγκριντ Μαρτς (Ingrid Martz, γεννημένη ως Ίνγκριντ Μαρτς ντε λα Βέγα Ingrid Martz de la Vega, 17 Σεπτεμβρίου 1979 -) είναι Μεξικανή ηθοποιός και μοντέλο.

 María Isabel - 1997/98, ως Φίλη της Γκλορια Salud, dinero y amor - 1997/98, ως Ίνγκριντ Σαντοβάλ Preciosa - 1998, ως Άλμα Σαν Ρομάν La segunda noche - 1999, (ταινία) Inesperado amor - 1999, (ταινία) Mujeres engañadas - 1999/00, ως Αδριάνα Cuento de Navidad - 1999/00 Carita de ángel - 2000/01, ως Ντομένικα Ρόσι Ριβέρο El derecho de nacer - 2001, ως Λεονόρ Κάστρο Mujer, Casos de la Vida Real - 2001, (σειρά) El juego de la vida - 2001/02, ως Χεορχίνα "Χίνα" Ριβέρο Φουέντες Γκέρρα Amor real - 2003, ως Πιλάρ Πίκετ ντε Μαρκές Amarte es mi pecado - 2004, ως Ρενάτα Κιρόγα Rubí - 2004, ως Λορένα Τρεβίνιο Vida TV - 2004, (τηλεοπτική εκπομπή) Big Brother VIP - 2004, ως Η ίδια/Καλεσμένη (ριάλιτι) Pablo y Andrea - 2005, ως Άλμα Ιμπάνιες Vecinos - 2005, (σειρά) RBD: la familia - 2006, (σειρά) Así del precipicio - 2006, (ταινία) Heridas de amor - 2006, ως Ρενάτα Σαν Γιορέντε ντε Αραγόν Tormenta en el paraíso - 2007/08, ως Καρίνα Ροσεμπέργκ/Βαλέρια Ρος "Σιρενίτα" Tiempo final - 2009, (σειρά) Zacatillo, un lugar en tu corazón - 2010, ως Κάρλα Αβρού Κάμπος/Σάρα Βιγιέγας La que no podía amar - 2011/12, ως Ντανιέλα "Ντάνι" Γκουτιέρες Corazón indomable - 2013, ως Ντόρις Μοντενέγρο Qué pobres tan ricos - 2013/14, ως Μινέρβα Φοντανέ Μπλάνκο La dictadura perfecta - 2014, (ταινία) Antes muerta que Lichita - 2015/16, ως Λουσιάνα ντε Τολέδο ι Μονδραγόν Ιριμπάρεν Divina, está en tu corazón - 2017, ως Μπρίσα 3 familias - 2017/18, ως Μπέλα Μπαρρόσο χηρ. ντε ντελ Βάγιε/ντε ντελ ΠεδρεγάλΘέατρο Porqué los hombres aman a las cabronas Busco al hombre de mi vida, marido ya tuve Chicas católicas El juego de la vida Βραβεία Ίνγκριντ Μαρτς στην IMDb Ingrid Martz Αρχειοθετήθηκε 2005-11-02 στο Wayback Machine. at the Esmas
Σχολή Γεωγραφίας του Πανεπιστημίου του Βελιγραδίου

Η Σχολή Γεωγραφίας του Πανεπιστημίου του Βελιγραδίου (σερβικά κυριλλικά: Географски факултет Универзитета у Београду, σερβικά λατινικά: Geografski fakultet Univerziteta u Beogradu) είναι εκ των, συνολικά, 31 σχολών του πανεπιστημίου του Βελιγραδίου, πρωτεύουσας της Σερβίας. Οι καταβολές της χρονολογούνται στο 1993. Το 2013, πρύτανής της ήταν ο καθηγητής Ντέγιαν Φιλίποβιτς.

 Η σχολή αριθμεί, συνολικά, 5 ινστιτούτα, εκ των οποίων ορισμένα, με τη σειρά τους, υποδιαιρούνται σε αριθμό τμημάτων: Ινστιτούτο ΓεωγραφίαςΤο Ινστιτούτο Γεωγραφίας υποδιαιρείται σε 5 τμήματα, τα οποία είναι τα κάτωθι: Τμήμα Φυσικής Γεωγραφίας, Τμήμα Κοινωνικής Γεωγραφίας, Τμήμα Περιφερειακής Γεωγραφίας, Τμήμα Χαρτογραφίας, Τμήμα Διδακτικής και Μεθοδολογίας της Γεωγραφίας.Ινστιτούτο Χωροταξικού ΣχεδιασμούΤο συγκεκριμένο ινστιτούτο υποδιαιρείται, μόνον, σε ένα τμήμα: το Τμήμα Χωροταξικού Σχεδιασμού. Ινστιτούτο ΤουρισμούΤο συγκεκριμένο ινστιτούτο υποδιαιρείται, μόνον, σε ένα τμήμα: το Τμήμα Τουρισμού. Ινστιτούτο ΔημογραφίαςΤο συγκεκριμένο ινστιτούτο υποδιαιρείται, μόνον, σε ένα τμήμα: το Τμήμα Δημογραφίας. Ινστιτούτο Περιβάλλοντος και Γεωγραφικών Συστημάτων ΠληροφοριώνΤο συγκεκριμένο ινστιτούτο υποδιαιρείται σε 2 τμήματα, τα οποία είναι τα κάτωθι: Τμήμα Περιβάλλοντος, Τμήμα Γεωγραφικών Συστημάτων Πληροφοριών. Βοτανικός Κήπος του Γιεβρέμοβατς Πανεπιστήμιο του Βελιγραδίου Εκπαιδευτικό σύστημα της Σερβίας (Σερβικά) (Αγγλικά) Επίσημος ιστότοπος
Βαλκανικό κύπελλο συλλόγων 1971

Το Βαλκανικό Κύπελλο Συλλόγων 1971 ήταν το 9ο Βαλκανικό Κύπελλο συλλόγων ποδοσφαίρου, μία ποδοσφαιρική διοργάνωση στην οποία μετείχαν έξι σύλλογοι βαλκανικών κρατών. Διεξήχθη σε δύο ομίλους με βαθμολογία και οι νικητές αγωνίστηκαν σε διπλό τελικό. Το Κύπελλο κατέκτησε ο Πανιώνιος, η δεύτερη ομάδα από την Ελλάδα που αναδείχθηκε νικήτρια του θεσμού. Στον τελικό αντιμετώπισε την Μπέσα Καβάγια από την Αλβανία. Η διοργάνωση διήρκεσε από τον Απρίλιο έως το Δεκέμβριο του 1971.

 14/04/71, Ετάρ - Τσρβένκα: 1-1 28/04/71, Τσρβένκα - Ετάρ: 4-2 05/05/71, Ετάρ - Μπέσα: 2-0 02/06/71, Μπέσα - Ετάρ: 2-1 23/06/71, Μπέσα - Τσρβένκα: 1-0 30/06/71, Τσρβένκα - Μπέσα: 2-2 09/06/71, Αλτάι - Πανιώνιος: 2-1 (1-1) (Ουζ Μπουκέ 60΄ και 85΄ - Δέδες 80΄) 23/06/71, Πανιώνιος - Αλτάι: 1-0 (1-0) (Πανταζής 11΄) 08/08/71, Στεαγκούλ Ρόσου - Αλτάι: 3-0 (1-0) 15/08/71, Αλτάι - Στεαγκούλ Ρόσου: 0-0 08/09/71, Στεαγκούλ Ρόσου - Πανιώνιος: 1-1 (1-1) (Γκεόργκι 32΄ - Μαύρος 15΄) 27/10/71, Πανιώνιος - Στεαγκούλ Ρόσου: 2-0 (1-0) (Δέδες 69΄ και 81΄) Ο αγώνας Αλτάι-Πανιώνιος αποτέλεσε τον πρώτο επίσημο ελληνικής ομάδας στη Σμύρνη, μισό αιώνα έπειτα από τη Μικρασιατική Καταστροφή. Η σημασιολογία του δε, ενισχύεται από το γεγονός ότι ο Πανιώνιος ιδρύθηκε σε αυτήν ακριβώς την πόλη και κυρίως ότι η Αλτάι ήταν ο σύλλογος ο οποίος μετά τον ξεριζωμό που ακολούθησε, οικειοποιήθηκε τα γραφεία του και το στάδιο έως την απόκτηση δικού της. Αρχείο Βαλκανικού Κυπέλλου, Romeo Ionescu, RSSSF (Recreation & Sports Soccer Statistics Foundation) Balkan Cup, Mehmet Çelik, Turkish Soccer
Αρχή των αξόνων (μαθηματικά)

Στα μαθηματικά, η αρχή των αξόνων σε έναν Ευκλείδειο χώρο είναι ένα ειδικό σημείο, που συνήθως συμβολίζεται με το γράμμα O. Χρησιμοποιείται ως σταθερό σημείο αναφοράς για τη γεωμετρία του περιβάλλοντος χώρου.

 Σε ένα καρτεσιανό σύστημα συντεταγμένων, η αρχή των αξόνων είναι το σημείο όπου οι άξονες του συστήματος τέμνονται. Η αρχή των αξόνων διαιρεί κάθε έναν από αυτούς τους άξονες στα δύο, έναν θετικό και έναν αρνητικό ημιάξονα. Στη συνέχεια τα σημεία μπορούν να δοθούν σε σχέση με την αρχή των αξόνων, δίνοντας τις αριθμητικές τους συντεταγμένες, τις θέσεις τους δηλαδή των προβολών τους κατά μήκος κάθε άξονα, είτε στην θετική είτε στην αρνητική κατεύθυνση. Οι συντεταγμένες της αρχής των αξόνων είναι πάντα μηδέν, για παράδειγμα (0,0) σε άξονες δύο διαστάσεων και (0,0,0) σε άξονες τριών διαστάσεων. Στο πολικό σύστημα συντεταγμένων, η αρχή των αξόνων ονομάζεται και πόλος. Ο πόλος, όμως, δεν έχει καλά ορισμένες πολικές συντεταγμένες, επειδή οι πολικές συντεταγμένες ενός σημείου περιλαμβάνουν τη γωνία που σχηματίζεται από τον θετικό x-άξονα και την ακτίνα από την αρχή των αξόνων μέχρι ένα σημείο και η γωνία αυτή δεν είναι καλά ορισμένη για την αρχή των αξόνων.Στην Ευκλείδεια γεωμετρία, η αρχή των αξόνων μπορεί να επιλεγεί ελεύθερα, ωε ένα οποιοδήποτε κατάλληλο σημείο αναφοράς.Η αρχή των αξόνων του μιγαδικού επιπέδου μπορεί να αναφέρεται ως το σημείο όπου ο πραγματικός άξονας και ο φανταστικός άξονας τέμνονται μεταξύ τους. Με άλλα λόγια, είναι ο μιγαδικός αριθμός μηδέν.
Αγία Πελαγία Κέρκυρας

Η Αγία Πελαγία είναι χωριό της Κέρκυρας. Υπάγεται διοικητικά στην δημοτική κοινότητα Αυλιωτών, της δημοτικής ενότητας (τέως δήμου) Εσπερίων, του δήμου Βόρειας Κέρκυρας, της περιφερειακής ενότητας (τέως νομού) Κέρκυρας, στην περιφέρεια Ιονίων Νήσων, σύμφωνα με το πρόγραμμα Καλλικράτης, καθώς και των μεταβολών που ακολούθησαν αυτό το πρόγραμμα. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία και νομό Κερκύρας, στο γεωγραφικό διαμέρισμα Ιονίων Νήσων.

 Η Αγία Πελαγία είναι πεδινός οικισμός στο βορειοδυτικό τμήμα της Κέρκυρας. Βρίσκεται, μεταξύ των χωριών Περουλάδες και Άγιος Στέφανος, σε μέσο σταθμικό υψόμετρο 110. Απέχει περίπου 42 χλμ ΒΔ. της πόλης της Κέρκυρας. Ο οικισμός αναγνωρίστηκε το 1971 και προσαρτήθηκε στην κοινότητα Αυλιωτών της Κέρκυρας. Με το ΦΕΚ 244Α - 04/12/1997 αποσπάστηκε από την κοινότητα Αυλιωτών και προσαρτήθηκε στον δήμο Εσπερίων. Με το ΦΕΚ 87Α - 07/06/2010 αποσπάστηκε από τον δήμο Εσπερίων και προσαρτήθηκε στον δήμο Κερκυραίων. Με το ΦΕΚ 43Α - 09/03/2019 αποσπάστηκε από τον δήμο Κερκυραίων και προσαρτήθηκε στον δήμο Βόρειας Κέρκυρας. Εγκυκλοπαίδεια Πάπυρος Λαρούς Μπριτάννικα, εκδ. 2006 (ΠΛΜ) Εγκυκλοπαίδεια Δομή, εκδ. 2002-4 Οργανισμός εκδόσεων «Ελλάδα», χάρτες (Βαρελάς) Google Earth eetaa.gr
Ποδοσφαιρική Ένωση Σλοβακίας

Η Ποδοσφαιρική Ένωση Σλοβακίας (σλοβακικά: Slovenský futbalový zväz, SFZ) είναι το όργανο διοίκησης του ποδοσφαίρου στη Σλοβακία. Εδρεύει στη Μπρατισλάβα και αποτελεί μέλος της UEFA. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Σλοβακίας.

 Ιδρύθηκε το 1938 και έγινε αρχικά μέλος της Διεθνούς Ποδοσφαιρικής Ομοσπονδίας (FIFA) το 1939, όμως διαλύθηκε έπειτα από το τέλος του Β΄ Παγκοσμίου Πολέμου, καθώς οι διοργανώσεις της Τσεχίας και της Σλοβακίας συνενώθηκαν, όπως και οι αντίστοιχες εθνικές ομάδες. Το 1993 ανασυστάθηκε και έγινε μέλος της Ένωση Ευρωπαϊκών Ποδοσφαιρικών Ομοσπονδιών (UEFA) και ένα χρόνο αργότερα, το 1994 προσχώρησε ξανά στη FIFA. Το λογότυπο της Ποδοσφαιρικής Ένωσης Σλοβακίας έχει εξελιχθεί με το πέρασμα του χρόνου. (Σλοβακικά) Επίσημος ιστότοπος Η Σλοβακία Αρχειοθετήθηκε 2018-10-16 στο Wayback Machine. στον ιστότοπο της FIFA Η Σλοβακία στον ιστότοπο της UEFA
Αγγλοσαξονικός εποικισμός της Βρετανίας

Ο Αγγλοσαξονικός εποικισμός της Βρετανίας είναι η διαδικασία που έλαβε χώρα τον 5ο αιώνα μ.Χ. και μετέτρεψε την γλώσσα και τον πολιτισμό της περιοχής των Αγγλοσαξονικών εγκαταστάσεων από Ρωμαιο-Κελτικό σε Γερμανικό. Μετά τον εποικισμό οι ομιλητές των γερμανικών γλωσσών της Βρετανίας, αρχικά ετερόκλητα γερμανικά φύλα (Άγγλοι, Σάξονες, Γιούτοι) θα αναπτύξουν μια κοινή πολιτισμική ταυτότητα ως Αγγλοσάξονες μέσω της επαφής μεταξύ τους και με τους ιθαγενείς Βρετανούς. Το κελτικό φύλο των Βρετανών θα αφομοιωθεί σταδιακά στον Αγγλοσαξονικό πληθυσμό υιοθετώντας τον πολιτισμό του. Η διαδικασία της ομογενοποίησης των πληθυσμών και η δημιουργία του Αγγλικού έθνους συντελείται κατά την Αγγλοσαξονική περίοδο της Βρετανίας που ξεκινά μετά το τέλος της Ρωμαϊκής κυριαρχίας (410) και την είσοδο των Γερμανικών φύλων (450)Κατά την Αγγλοσαξονική περίοδο μετά τον εποικισμό της Βρετανίας θα λάβει χώρα η εγκαθίδρυση των Αγγλοσαξονικών βασιλείων (Επταρχία) κατά τον 5ο και 6ο αιώνα, ο εκχριστιανισμός των Άγγλων κατά τον 7ο αιώνα, οι επιδρομές των Βίκινγκ και η ηγεμονία του Ουέσσεξ, η οποία θα οδηγήσει στην ενοποίηση των Άγγλων και την άνοδο του Βασιλείου της Αγγλίας τον 9ο και 10ο αιώνα αντίστοιχα. Η περίοδος θα λήξει με την Νορμανδική κατάκτηση της Αγγλίας από τον Γουλιέλμο τον Κατακτητή, δούκα της Νορμανδίας το 1066.

 Οι ελάχιστες πηγές της εποχής κάνουν λόγο για εχθρότητα μεταξύ των ιθαγενών και των εποίκων, ενώ υπάρχουν ελάχιστα σαφή στοιχεία για οποιαδήποτε σημαντική επιρροή των Βρετανικών κελτικών γλωσσών ή της Βρετανικής Λατινικής στην Παλαιο-Αγγλική γλώσσα. Αυτοί οι παράγοντες υποδηλώνουν μια μαζική εισροή γερμανόφωνων λαών. Σύμφωνα με αυτή την άποψη, η οποία επικρατούσε έως τα τέλη του 20ου αιώνα, μεγάλο μέρος των ιθαγενών κατοίκων του νησιού είχε εκλείψει μετά τον εποικισμό. Αν αυτή η παραδοσιακή άποψη ήταν ορθή, το Αγγλικό έθνος θα είχε προέλθει σε μεγάλο βαθμό από τους Γερμανούς μετανάστες. Μια άλλη άποψη, δημοφιλέστερη μεταξύ των μελετητών του 21ου αιώνα, προτάσσει ότι οι Γερμανοί μετανάστες ήταν πιθανώς μια μικρή ελίτ πολεμιστών. Αυτή η υπόθεση υποδηλώνει πως οι έποικοι κατάφεραν να εδραιώσουν πολιτική και κοινωνική κυριαρχία στο νησί, πράγμα που οδήγησε στην σταδιακή πολιτισμική αφομοίωση των ιθαγενών. Παράλληλα, αρχαιολογικές ενδείξεις φανερώνουν πως τα πρότυπα των οικισμών και η χρήση γης δεν διαφέρουν αρκετά από το Ρωμαιο-Βρετανικό παρελθόν. Αυτή η υπόθεση προβλέπει ότι ο πληθυσμός της Αγγλοσαξονικής περιόδου προήλθε σε σημαντικό βαθμό από παλαιότερο Βρετανικό και Ρωμαϊκό πληθυσμό του νησιού. Πιο πρόσφατες γενετικές μελέτες φαίνεται να υποστηρίζουν την άποψη ότι οι γερμανόφωνοι έποικοι, παρότι συνεισέφεραν σημαντικά στην τρέχουσα εθνολογική σύσταση του Αγγλικού έθνους, δεν αντικατέστησαν πλήρως τον προϋπάρχοντα Βρετανικό πληθυσμό.
Έρικ του Ρόσενμπορκ

Ο Έρικ, δανικά Eric και εξελληνισμένα Ερρίκος (8 Νοεμβρίου 1890 - 10 Σεπτεμβρίου 1950) από τον Οίκο του Γκλύκσμπουρκ ήταν πρίγκιπας της Δανίας και μετά τον γάμο του κόμης του Ρόσενμπορκ.

 Ήταν ο τρίτος γιος του Βάλντεμαρ πρίγκιπα και ναυάρχου της Δανίας (αδελφού του Γεωργίου Α΄ της Ελλάδας) και της Μαρίας των Βουρβόνων-Ορλεάνης, κόρης του Ροβέρτου δούκα του Σαρτρ. Ο Έρικ-Φρέντερικ-Κρίστιαν-Αλεξάντερ γεννήθηκε στην Κοπεγχάγη. Νυμφεύτηκε χωρίς τη βασιλική συγκατάθεση με την Λοΐς-Φράνσις Μπουθ, έτσι έχασε τον τίτλο του πρίγκιπα και τη σειρά διαδοχής στο θρόνο και έλαβε τον τίτλο του κόμη του Ρόσενμπορκ. Ο πατέρας τής Λουίς-Φράνισις, ο Τζον-Φρέντερικ Μπουθ από τον Καναδά, ήταν γιος του Τζον-Ρουντόλφους Μπουθ από το Οντάριο, μεγαλοεπιχειρηματία ξυλείας και μεγιστάνα σιδηροδρόμων, που για να μεταφέρει ξυλεία από τη λίμνη Χούρον στο Βερμόντ των ΗΠΑ έφτιαξε τους Σιδηροδρόμους Καναδά Ατλαντικού. Ο Έρικ απεβίωσε το 1950 στην Κοπεγχάγη σε ηλικία 60 ετών. Νυμφεύτηκε μοργανατικά το 1924 την Λοΐς-Φράνσις, κόρη του Τζων-Φρέντερικ Μπουθ και είχαν τέκνα: Αλεξάνδρα-Ντάγκμαρ-Φράνσις-Μαρία-Μαργαρίτα 1927-1992, παντρεύτηκε τον Ίβαρ-Εμίλ Βιντ-Ρέγι. Χριστιανός-Εδουάρδος-Βάλντεμαρ-Ιωάννης-Φρειδερίκος-Πέτρος 1932-1997, κόμης του Ρόσενμπορκ. Νυμφεύτηκε την Κάριν Λύττιχαου και είχε τέκνα: Βάλντεμαρ-Έρικ-Φλέμμινκ-Χριστιανός γενν. 1965, κόμης του Ρόσενμπορκ. Νυμφεύτηκε τη Σάρλοτ-Κρούζε και είχε τέκνα: Νικολάι-Κρίστιαν-Βάλντεμαργενν. 1997, κόμης του Ρόσενμπορκ. Μαρί-Γκεραρντίν-Σαρλότ γενν. 1999. Μαρίνα-Ισαβέλλα-Ίνγκεμπορκ-Κάριν γενν. 1971. Vind Den nyere slægt (in Danish)
Κάρολος Αλβέρτος της Σαρδηνίας

Ο Κάρολος Αλβέρτος Α΄ (Carlo Alberto di Savoia, 2 Οκτωβρίου 1798 - 28 Ιουλίου 1849) ήταν Βασιλιάς της Σαρδηνίας και Δούκας της Σαβοΐας (1831 - 1849). Το όνομά του είναι συνδεδεμένο με το πρώτο Ιταλικό Σύνταγμα, το Καταστατικό του Αλβέρτου, και τον Πρώτο Ιταλικό Πόλεμο της Ανεξαρτησίας (1848-1849).

 Ο Κάρολος Αλβέρτος Εμμανουήλ Βίκτωρ Μαρία Κλήμης Ιαβέρης γεννήθηκε στο Τορίνο τον Οκτώβριο του 1798 και γονείς του ήταν ο Κάρολος Εμμανουήλ της Σαβοΐας-Καρινιάν και η Μαρία Χριστίνα των Βέττιν, κόρη του Καρόλου, Δούκα της Κουρλάνδης. Εκπαιδεύτηκε στην φιλελεύθερη ατμόσφαιρα της Γενεύης και έπειτα στο Παρίσι, κατά τη διάρκεια της Πρώτης Γαλλικής Αυτοκρατορίας του Ναπολέοντα Βοναπάρτη. Ο Ναπολέων τον διόρισε αξιωματικό των Δραγώνων το 1814. Μετά την επιστροφή του στο Τορίνο, το επόμενο έτος, ο Κάρολος είχε εκδηλώσει ορισμένες συμπάθειες προς τους φιλελεύθερους. Το 1821, ως αντιβασιλέας της Σαρδηνίας, ο Κάρολος παραχώρησε ένα σύνταγμα, το οποίο σύντομα αποκηρύχθηκε από τον εξάδελφό του Κάρολο Φήλικα της Σαρδηνίας. Το 1831 διαδέχθηκε στο θρόνο τον ξάδελφό του και εγκαινίασε μια πολιτική μεταρρυθμίσεων. Κατάργησε τους εγχώριους τελωνειακούς και εμπορικούς φραγμούς εντός του βασιλείου, υποστήριξε τις τέχνες και τις επιστήμες και δημοσίευσε το Καταστατικό του Αλβέρτου, το πρώτο δηλαδή Σύνταγμα. Το Σύνταγμα το εμπνεύστηκε από τις προηγούμενες μεταρρυθμίσεις του Λουδοβίκου Φιλίππου της Γαλλίας, του νέου βασιλείου του Βελγίου και από τις μετέπειτα μεταρρυθμίσεις και βουλευτικούς νόμους που συστάθηκαν στη Μεγάλη Βρετανία. Κατά τη διάρκεια των επαναστάσεων του 1848, συμφώνησε σε ένα συνταγματικό καθεστώς που παρέμεινε στην ισχύ και στο Βασίλειο της Ιταλίας. Την ίδια χρονιά κήρυξε τον πόλεμο στην Αυστρία. Ωστόσο, παρά τις αρχικές νίκες του, έχασε την υποστήριξη του Πάπα και των άλλων Ιταλών ηγεμόνων, με αποτέλεσμα να ηττηθεί στην Κουστότσα, στις 24 Ιουλίου 1848. Υπό την αυξανόμενη πίεση των δημοκρατικών στο Πεδεμόντιο, επανέλαβε τον πόλεμο το επόμενο έτος. Ωστόσο, και αυτός ο πόλεμος είχε αρνητική κατάληξη. Ο Κάρολος Αλβέρτος αναγκάστηκε να παραιτηθεί υπέρ του γιου του Βίκτωρα Εμμανουήλ και να εξοριστεί στην Πορτογαλία.Πέθανε στις 28 Ιουλίου 1849 και η σορός του ενταφιάστηκε στη Βασιλική της Σουπέργκα στο Τορίνο. Νυμφεύτηκε το 1817 τη Μαρία Θηρεσία των Αψβούργων-Λωρραίνης, κόρη του Φερδινάνδου Γ΄ της Τοσκάνης. Τα τέκνα του ήταν: Βίκτωρ Εμμανουήλ Β΄ (1820 - 1878), Βασιλιάς της Σαρδηνίας και μετά της Ιταλίας. Φερδινάνδος (1822 - 1855), Δούκας της Γένουας. Μαρία Χριστίνα (1826 - 1827). [1] Genealogy of recent members of the House of Savoy Marek, Miroslav. «genealogy». Genealogy.EU. Filippo Ambrosini, Carlo Alberto re, Torino, Edizioni del Capricorno, 2004, ISBN 88-7707-030-7. Raffaele Ballerini, Pio IX e Carlo Alberto, Roma, 1879. . ISBN 88-17-86481-1. Marziano Brignoli, Carlo Alberto ultimo re di Sardegna 1798-1849, Milano, Franco Angeli, 2007, ISBN 88-464-8404-5.
California Teens

California Teens είναι ο τίτλος με τον οποίο προβάλλεται στην Ελλάδα η τηλεοπτική σειρά The O.C., παραγωγής ΗΠΑ, 2003. Στις Ηνωμένες Πολιτείες, η σειρά είναι ιδιαίτερα αγαπητή σε νεαρές ηλικίες και από τον Σεπτέμβριο του 2006 ξεκίνησε την τέταρτη περίοδό της. Στην Ελλάδα, έχει προβληθεί η πρώτη περίοδος από το τηλεοπτικό κανάλι Star τρεις φορές, ενώ η δεύτερη περίοδος προβλήθηκε κάθε Σαββατοκύριακο (2 επεισόδια) από τις 8 Απριλίου 2006 από το ίδιο κανάλι. Αντίθετα, στην Ελλάδα, έχουν κυκλοφορήσει σε ψηφιακό πολυμορφικό δίσκο (DVD) η πρώτη, η δεύτερη και η τρίτη περίοδος από την AudioVisual. Η σειρά δημιουργήθηκε από τον Josh Schwartz, αρχικά σε παραγωγή Νταγκ Λάιμαν, υπο την Warner Bros Television, η οποία στην Αμερική έδωσε τη σειρά στο τηλεοπτικό κανάλι FOX. Προβάλλεται σε πάνω από 35 χώρες παγκοσμίως και οι παραγωγοί έχουν εκδώσει 5 μουσικά άλμπουμ με τα τραγούδια της σειράς. Το τραγούδι των τίτλων αρχής έχει τίτλο California και ερμηνεύεται από το συγκρότημα Phantom Planet.

 Ο Ράιαν Άτγουντ, 16 ετών συλλαμβάνεται μαζί με τον αδελφό του να κλέβει ένα αυτοκίνητο, και όταν μετά από λίγη ώρα αφήνεται η μητέρα του τον διώχνει από το σπίτι. Ο Σάντι Κόεν, ο δικηγόρος που τον έβγαλε αποφασίζει να τον φιλοξενήσει σπίτι του. Γρήγορα θα τον πάρει υπό την πλήρη προστασία του, και ο Ράιαν θα πρέπει να προσαρμοστεί σε μια κοινότητα πλουσίων χωρίς να προδώσει την εμπιστοσύνη του. Εκεί γνωρίζει την Μαρίσα, κόρη της Τζούλι και του Τζίμι Κούπερ και καταφέρνουν να είναι μαζί μετά από πολλές δυσκολίες. Σε όλες τις περιόδους της σειράς οι πρωταγωνιστές είχαν ως εξής: Peter Gallagher - Σάντι Κόεν(1-4 Κύκλοι) Kelly Rowan - Κίρστεν Κόεν (1-4 Κύκλοι) Adam Brody - Σεθ Κόεν (1-4 Κύκλοι) Benjamin McKenzie - Ράιαν Άτγουντ (1-4 Κύκλοι) Mischa Barton - Μαρίσα Κούπερ (1-3 Κύκλοι) Melinda Clarke - Τζούλι Κούπερ (1-4 Κύκλοι) Tate Donovan - Τζίμι Κούπερ (1-2 Κύκλοι) Alan Dale - Κέηλεμπ Νίκολ (1-2 Κύκλοι) Rachel Bilson - Σάμερ Ρόμπερτς (1-4 Κύκλοι) Willa Holland - Κέιτλιν Κούπερ (3-4 Κύκλοι) Autumn Reeser - Τέιλορ Τόουνσεντ (3-4 Κύκλοι) Chris Carmack - Λουκ Γουάρντ (1 κύκλος)
Άριεν Ρόμπεν

Ο Άριεν Ρόμπεν (Arjen Robben, 23 Ιανουαρίου 1984) είναι Ολλανδός πρώην ποδοσφαιριστής, ο οποίος αγωνιζόταν ως δεξιός πλάγιος μέσος και το καλό του πόδι ήταν το αριστερό. Ήταν γνωστός για την ικανότητά του στην ντρίμπλα και την υψηλή του τεχνική κατάρτιση, συνδυαστικά με το περίτεχνο φαλτσαριστό του σουτ. Θεωρείται ως ένας από τους καλύτερους ποδοσφαιριστές της γενιάς του και ένας από τους καλύτερους στη θέση του πλάγιου μέσου.

 Πραγματοποίησε το επαγγελματικό του ντεμπούτο με τη Χρόνινγκεν, όπου βγήκε παίκτης της χρονιάς για την Έρεντιβιζι τη σεζόν 2000–01. Δύο χρόνια αργότερα υπέγραψε στην Αϊντχόφεν, όπου κέρδισε το πρωτάθλημα. Την επόμενη σεζόν άρχισε να ξεδιπλώνει το ταλέντο του, τραβώντας την προσοχή πολλών αγγλικών συλλόγων και έτσι, το 2004, έπειτα από παρατεταμένες διαπραγματεύσεις με την Τσέλσι, κατάφερε να γίνει μέλος του συλλόγου. Το ντεμπούτο με τη νέα του ομάδα, όμως, άργησε να έρθει λόγω τραυματισμού, αλλά με την επιστροφή του στα γήπεδα βοήθησε την ομάδα του να κερδίσει δύο συνεχόμενους τίτλους Πρέμιερ Λιγκ. Τον Νοέμβριο του 2005 ονομάστηκε παίκτης του μήνα. Μετά από μια τρίτη σεζόν στην Αγγλία που τέθηκε με τραυματισμό μεταγράφηκε στη Ρεάλ Μαδρίτης για 35 εκατομμύρια ευρώ. Τον Αύγουστο του 2009 μεταφέρθηκε στη Μπάγερν Μονάχου έναντι 25 εκατομμυρίων ευρώ, σημειώνοντας δύο γκολ στο ντεμπούτο του. Στην πρώτη του σεζόν κέρδισε το Πρωτάθλημα Γερμανίας. Αυτός ο τίτλος ήταν ο πέμπτος του σε 8 χρόνια. Τη σεζόν 2012–13 σημείωσε το νικηφόρο γκολ στον τελικό του Τσάμπιονς Λιγκ με αντίπαλο την Ντόρτμουντ και επιλέχθηκε στην ομάδα της σεζόν. Στις 15 Ιουλίου 2021 ανακοίνωσε την απόσυρσή του από την καριέρα του ποδοσφαιριστή για δεύτερη φορά (είχε προηγηθεί μία το 2019, αλλά είχε επιστρέψει μετά από ένα χρόνο για χάρη της Χρόνιγκεν). Με την Εθνική Ολλανδίας έπαιξε στον τελικό του Παγκοσμίου Κυπέλλου το 2010, όπου έχασε από την Ισπανία στην παράταση, ενώ είχε αξιόλογη πορεία με την Ολλανδία και στην επόμενη διοργάνωση (Μουντιάλ 2014), όπου τελείωσε με κατάκτηση της τρίτης θέσης και νίκη με το καθαρό σκορ του 3–0 έναντι της Βραζιλίας στον μικρό τελικό. Αϊντχόφεν 1 Πρωτάθλημα Ολλανδίας: 2002–03 1 Σούπερ Καπ Ολλανδίας: 2003 1 Πις Καπ (Peace Cup): 2003Τσέλσι 2 Πρωταθλήματα Αγγλίας: 2004–05, 2005–06 1 Κύπελλο Αγγλίας: 2006–07 2 Λιγκ Καπ Αγγλίας: 2004–05, 2006–07 1 Σούπερ Καπ Αγγλίας: 2005Ρεάλ Μαδρίτης 1 Πρωτάθλημα Ισπανίας: 2007–08 1 Σούπερ Καπ Ισπανίας: 2008Μπάγερν Μονάχου 8 Γερμανικά Πρωταθλήματα: 2009–10, 2012–13, 2013–14, 2014–15, 2015–16, 2016–17, 2017–18, 2018–19 5 Κύπελλα Γερμανίας: 2009–10, 2012–13, 2013–14, 2015–16, 2018–19 5 Σούπερ Καπ Γερμανίας: 2010, 2012, 2016, 2017, 2018 1 Τσάμπιονς Λιγκ: 2012–13 1 Ευρωπαϊκό Σούπερ Καπ: 2013 Εθνική Ολλανδίας Δεύτερη θέση στο Παγκόσμιο Κύπελλο Ποδοσφαίρου 2010 Τρίτη θέση στο Παγκόσμιο Κύπελλο Ποδοσφαίρου 2014
Αγκνιέσκα Ντουντζίνσκα

Η Αγκνιέσκα Ντουντζίνσκα (πολωνικά: Agnieszka Dudzińska) είναι Πολωνή κοινωνιολόγος. Είναι καθηγήτρια κοινωνιολογίας στο Πανεπιστήμιο της Βαρσοβίας. Είναι επίσης υπέρμαχος της στέγασης και της ευημερίας των ατόμων με ειδικές ανάγκες στην Πολωνία και έχει οριστεί δύο φορές για τη θέση του διαμεσολαβητή για τα παιδιά στην κυβέρνηση της Πολωνίας.

 Η Ντουντζίνσκα σπούδασε στο Καθολικό Πανεπιστήμιο του Λούμπλιν «Ιωάννης Παύλος Β΄», όπου απέκτησε πτυχίο κοινωνιολογίας το 1992. Το 2005 άρχισε να εργάζεται στο Ινστιτούτο Πολιτικών Σπουδών της Πολωνικής Ακαδημίας Επιστημών, εστιάζοντας στην πολιτική κοινωνιολογία και την κοινωνιολογική μεθοδολογία. Το 2009, η Ντουντζίνσκα ολοκλήρωσε το διδακτορικό της στην κοινωνιολογία στην Πολωνική Ακαδημία Επιστημών. Η διδακτορική της διατριβή είχε τίτλο Reprezentacja polityczna w Polsce na różnych szczeblach systemu władzy (Πολιτική εκπροσώπηση στην Πολωνία σε διάφορα επίπεδα του κυβερνητικού συστήματος). Το 2019, έγινε καθηγήτρια στη Σχολή Εφαρμοσμένων Κοινωνικών Επιστημών και Πρόληψης και στο Ινστιτούτο Κοινωνικής Πρόληψης και Κοινωνικοποίησης στο Πανεπιστήμιο της Βαρσοβίας. Το 2015, η Ντουντζίνσκα δημοσίευσε το βιβλίο System zamknięty. Socjologiczna analiza procesu legislacyjnego (Κλειστό σύστημα. Κοινωνιολογική ανάλυση της νομοθετικής διαδικασίας). Η Ντουντζίνσκα έχει εργαστεί σε διάφορους ρόλους δημόσιας υπηρεσίας στην Πολωνία, τόσο με μη κυβερνητικούς οργανισμούς όσο και με κυβερνητικά προγράμματα. Το 2013-2014, ήταν αντιπρόεδρος για το Pa forstwowym Funduszu Rehabilitacji Osób Niepełnosprawnych (pl, Κρατικό Ταμείο για την Αποκατάσταση Αναπήρων, ένα κρατικό ταμείο που προωθεί την απασχόληση για άτομα με ειδικές ανάγκες στην Πολωνία. Προήδρευσε της επιτροπής προστασίας της στέγασης Komisja Dialogu Społecznego do spraw Mieszkań Chronionych, καθώς και της Komisji Dialogu Społecznego ds. Niepełnosprawności, την Επιτροπή Κοινωνικού Διαλόγου για την Αναπηρία στη Βαρσοβία. Συμμετείχε επίσης στην οργάνωση παιδικής πρόνοιας Nie-Grzeczne Dzieci. Η Ντουντζίνσκα υπήρξε επίσης ειδικός σύμβουλος στον Πολωνό Συνήγορο του Πολίτη και στο Υπουργείο Εθνικής Παιδείας και υπήρξε ερευνήτρια στο Κέντρο Έρευνας για την Αναπηρία.Η Ντουντζίνσκα διορίστηκε δύο φορές για τη θέση του Διαμεσολαβητή για τα Παιδιά, κάτι που απαιτεί πλειοψηφία στο Σέιμ και έγκριση από τη Γερουσία της Πολωνίας. Στις 20 Σεπτεμβρίου 2018, ορίστηκε από το κόμμα Νόμος και Δικαιοσύνη για τη θέση του Διαμεσολαβητή για τα Παιδιά. Ωστόσο, κατά την ψηφοφορία στο Σέιμ στις 4 Οκτωβρίου 2018, δεν έλαβε την απαιτούμενη πλειοψηφία. Στις 11 Οκτωβρίου 2018, η υποψηφιότητά της υποβλήθηκε εκ νέου από το Νόμο και τη Δικαιοσύνη. Στις 23 Οκτωβρίου 2018, εξελέγη από το Σέιμ για τη θέση του Διαμεσολαβητή για τα Δικαιώματα του Παιδιού. Ωστόσο, στις 26 Οκτωβρίου 2018, η Γερουσία δεν ενέκρινε το διορισμό.Το 2011, ήταν υποψήφια για το βραβείο Stołek της εφημερίδας Gazeta Wyborcza, για το έργο της σχετικά με τη διαθεσιμότητα στέγασης για άτομα με ειδικές ανάγκες και κέρδισε το βραβείο των αναγνωστών για το έργο της εκ μέρους μαθητών με ειδικές ανάγκες. System zamknięty. Socjologiczna analiza procesu legislacyjnego (2015)
Σαλάτα σαμπίτς

Η σαλάτα σαμπίτς (εβραϊκά: סלט סביח‎) είναι σαλάτα που εφευρέθηκε στο Ισραήλ, και είναι η αγροτική παραλλαγή του Ισραηλινού πιάτου Σαμπίτς, αλλά χρησιμεύει ως σαλάτα και είναι ξεχωριστό από το γνωστό πιάτο μέσα στην πίτα.

 Τα συστατικά του τροφίμου περιλαμβάνουν μελιτζάνα, βραστά αυγά, ταχίνι, Ισραήλ σαλάτα, πατάτες, μαϊντανό και αμπά. Πρώτα ανακατεύουνται τα λαχανικά μαζί, στη συνέχεια προστίθονται τα αυγά στην σαλάτα και μετά από αυτό, προστίθεται αμπά και το ταχίνι. Το ρους ή ζα'ατάρ μπορεί επίσης να προστεθούν στη σαλάτα μετά την ολοκλήρωση. Σαμπίτς Ισραηλινή κουζίνα Κατάλογος σαλατών
Εκτροχιασμός τρένου στην Aριζόνα (1995)

O εκτροχιασμός τρένου στην Αριζόνα έλαβε χώρα στις 9 Οκτωβρίου 1995, όταν η αμαξοστοιχία της σιδηροδρομικής εταιρείας Amtrak Sunset Limited λόγω σαμποτάζ κοντά στο Παλο Βερντε της Αριζόνα κοντά στις γραμμές του Σιδηροδρόμου του Νοτίου Ειρηνικού. Δύο ντιζελομηχανες τύπου GE P32-8PBWH #511 προπορευομενη από την EMD F40PH-R #398 και οκτώ από τα δώδεκα βαγόνια εκτροχιάστηκαν και τέσσερα απ' αυτά έπεσαν από ύψος 9 μέτρων από μια γέφυρα σε μία ξηρή κοίτη ποταμού.Ο Μίτσελ Μπέιτς σύνοδος των υπνοδωματιων σκοτώθηκε. 78 τραυματίστηκαν από τους οποίους 12 τραυματιστηκαν σοβαρά και 25 νοσηλεύτηκαν.

 Τέσσερα δακτυλογραφημένα μηνύματα στάλθηκαν στο FBI και στο ATF, για την πολιορκία του Γουακο το 1993, επικρίνοντας τις τοπικές αρχές για την επιβολή του νόμου με την υπογραφή Sons of Gestapo, βρέθηκαν κοντά στην περιοχή του ατυχήματος υποδεικνύοντας, ότι πρόκειται για σαμποτάζ. Και τα τέσσερα μηνύματα βρέθηκαν από τον Νιλ Χαφορντ έναν επιβάτη που ταξίδευε από την Οκλαχόμα προς το Σαν Ντιέγκο. Παρατηρήθηκε, ότι οι ράγες είχαν μετατοπιστεί για να προκληθεί ο εκτροχιασμός, αλλά μόνο αφού συνδέθηκαν με καλώδια. Αυτό κράτησε το κύκλωμα της γραμμής κλειστό παρακάμπτοντας τα συστήματα ασφαλείας που είχαν σχεδιαστεί για να ειδοποιούν τους μηχανικούς των τρένων για τα προβλήματα των γραμμών και απ'αυτό κατέληξαν στο συμπέρασμα, ότι οι σαμποτέρ είχαν καλή γνώση των σιδηροδρόμων. Η επίθεση παρομοιαστηκε με το ατύχημα του 1939 στην Νεβάδα του συρμού Πόλη του Σαν Φρανσίσκο στο οποίο σκοτώθηκαν 24 επιβάτες. Μετά το ατύχημα ο πρόεδρος της 'Amtrak Τόμας Νταουνς δήλωσε στο CNN, ότι η βελτιωμένη παρακολούθηση και τα μέτρα ασφαλείας έχουν μειώσει σημαντικά την πιθανότητα τέτοιων περιστατικών. Οι σαμποτέρ δεν αναγνωρίστηκαν ποτέ. Μετά το 1996 η γραμμή Sunset Limited μετακινήθηκε προς τα νότια του Φοίνιξ (δεν πλησιάζει την Μαρικοπα) λόγω της επιθυμίας του Σιδηροδρόμου Γιούνιον Πασιφικ (που οδηγεί από και προς το Φοίνιξ) για τις γραμμές του Νέου Μεξικού και της Νότιας Καλιφόρνιας. Το τμήμα της γραμμής όπου έγινε το ατύχημα χρησιμοποιείται πλέον ως γραμμή αποθήκευσης. Θα μπορούσε να επανενεργοποιηθεί στο μέλλον, αν αυξηθεί η κίνηση των εμπορικών τρένων. Τα αίτια του ατυχήματος διερευνήθηκαν σε δύο ντοκιμαντέρ το Why Trains Crash: Blood on the Tracks, και το Derailed: America's Worst Train Wrecks. Επίσης αναφέρεται στο επεισόδιο της σειράς Unsolved Mysteries στις 10 Μαϊου 1996. Η υπόθεση παρέμεινε άλυτη. Στις 10 Απριλίου 2015, το γραφείο του FBI στο Φοίνιξ ανακοίνωσε αμοιβή 310.000 δολαρίων για πληροφορίες για τον εκτροχιασμό που θα οδηγήσουν στην σύλληψη των υπευθύνων. Η αμοιβή εξακολουθεί να εκκρεμεί από το 2022. Εκτροχιασμός τρένου στη Νεβάδα (1939) Amtrak - Federal Bureau of Investigation
Μάρκος Ζέρβας

Ο Μάρκος Ζέρβας (1920 - 23 Ιουνίου 2003) ήταν Έλληνας σκηνογράφος, διευθυντής παραγωγής και συγγραφέας. Η καριέρα του είναι άρρηκτα συνδεδεμένη με την πορεία της κινηματογραφικής εταιρείας Φίνος Φιλμ, συμμετέχοντας σε 152 ταινίες της, ακόμη κι ως τεχνικός και ηχολήπτης, εκτός από σκηνογράφος και διευθυντής παραγωγής.

 Ο Ζέρβας γεννήθηκε στην Αθήνα το 1920. Συνεργάστηκε με το Φιλοποίμενα Φίνο, από το 1939, τότε με την εταιρεία Ελληνικά Κινηματογραφικά Στούντιο, που ήταν νεοσύστατη και θεωρείται πρόδρομος της Φίνος Φιλμ. Από το 1952, σχεδόν, συμμετείχε σχεδόν σε όλες της ταινίες της εταιρείας, ως σκηνογράφος, και από το 1958 έως το 1977, όπου και έπαψε τη λειτουργία της η εταιρεία, ως διευθυντής παραγωγής. Μεταξύ των σπουδαιότερων ταινιών που συμμετείχε ως σκηνογράφος, πρέπει να θεωρούνται οι εξής: το Η ωραία των Αθηνών, το Ούτε γάτα, ούτε ζημία, το Λατέρνα, φτώχεια και φιλότιμο, το Η θεία απ' το Σικάγο κ.ά. Ενώ ως διευθυντής παραγωγής, δεδομένου ότι υπήρξε από το 58 έως το 77, συναντώνται και οι γνωστότερες ταινίες της εταιρείας, όπως το Ο Ηλίας του 16ου, το Μακρυκωσταίοι και Κοντογιώργηδες, Το ξύλο βγήκε από τον παράδεισο, Ο ατσίδας και πολλά άλλα. Μετά το τέλος της εταιρείας ο Ζέρβας ασχολήθηκε με διάφορες παραγωγές της τηλεόρασης και του κινηματογράφου. Τέλος, μετράει πάνω από 200 συμμετοχές σε ταινίες. Ο Ζέρβας, επίσης, ασχολήθηκε με τη ζωγραφική και το κολάζ. Έργα του, μάλιστα, εκτέθηκαν δις στην Αθήνα το 1989, και μία φορά στην Ερμούπολη της Σύρου, το 2001.Ενώ, το 2003, κυκλοφόρησε το βιβλίο: Φίνος Φιλμ 1939-1977 (Ο μύθος και η πραγματικότητα), ένα σπάνιο ντοκουμέντο στα πρώτα χρόνια της εταιρείας, και των προσπαθειών του Φίνου, προπολεμικά και μεταπολεμικά. Παρόλα αυτά, είκοσι μέρες μετά την παρουσίαση του βιβλίου αυτού, πεθαίνει σε ηλικία 83 ετών, από ανακοπή καρδιάς. Ο Μάρκος Ζέρβας στο IMDb.com O Μάρκος Ζέρβας Αρχειοθετήθηκε 2015-11-14 στο Wayback Machine. στο 90lepta.com
Ελληνικές βουλευτικές εκλογές 1974

Οι ελληνικές βουλευτικές εκλογές του 1974 ήταν οι πρώτες μετά τη Δικτατορία των Συνταγματαρχών. Διεξήχθησαν από την Κυβέρνηση Εθνικής Ενότητας του Κωνσταντίνου Καραμανλή, στις 17 Νοεμβρίου 1974. Οι εκλογές ανέδειξαν νικήτρια τη Νέα Δημοκρατία του Κωνσταντίνου Καραμανλή, με ευρύτατη κοινοβουλευτική πλειοψηφία (220 έδρες) και με μοναδικό στην ελληνική πολιτική ιστορία αριθμό ψήφων. Στη δεύτερη θέση βρέθηκε ο συνδυασμός Ένωση Κέντρου - Νέες Δυνάμεις, μετεξέλιξη της προδικτατορικής Ενώσεως Κέντρου, ενώ στην τρίτη θέση κατετάγη το ΠΑ.ΣΟ.Κ. του Ανδρέα Παπανδρέου. Η αριστερά εκπροσωπήθηκε από τον συνασπισμό της Ενωμένης Αριστεράς με 8 βουλευτές. Οι εκλογές διεξήχθησαν με το σύστημα της ενισχυμένης αναλογικής του Ν.Δ. 65/1974 που είχε εκδώσει η κυβέρνηση πριν τις εκλογές.

 Η διενέργεια στις 17 Νοεμβρίου 1974 των πρώτων ελεύθερων εκλογών μετά από μία δεκαετία αποτέλεσε καμπή στην πορεία προς την πλήρη ομαλοποίηση της πολιτικής ζωής, καθώς ανέδειξε μια ισχυρή κυβέρνηση που διέθετε αδιαμφισβήτητη λαϊκή εντολή, ενώ επέτρεψε και την καταγραφή της λαϊκής απήχησης όλων των πολιτικών δυνάμεων της χώρας. Επιπλέον ανέδειξε την Ε΄ Αναθεωρητική Βουλή, επιφορτισμένη με την εκπόνηση νέου Συντάγματος. Στην προεκλογική αυτή εκστρατεία έγινε για πρώτη φορά στην Ελλάδα χρήση του τηλεοπτικού δικτύου από τα κόμματα. Δημοκρατική Ένωση Κέντρου (Ιωάννης Ζίγδης) Εθνική Δημοκρατική Ένωσις (Πέτρος Γαρουφαλιάς) Ενωμένη Αριστερά (Ηλίας Ηλιού) Ένωσις Κέντρου - Νέες Δυνάμεις (Γεώργιος Μαύρος) Επαναστατικό Κομμουνιστικό Κίνημα Ελλάδας Νέα Δημοκρατία (Κωνσταντίνος Καραμανλής) Πανελλήνιο Σοσιαλιστικό Κίνημα (Ανδρέας Παπανδρέου) Φιλελεύθερη Δημοκρατική Ένωση-Σοσιαλιστικό Κόμμα Ελλάδος (Ιάκωβος Διαμαντόπουλος-Διονύσης Μπενετάτος) Ανεξάρτητοι υποψήφιοιΟ Γεώργιος Παπαδόπουλος προσπάθησε να ιδρύσει κόμμα και να κατέβει στις εκλογές ωστόσο η κυβέρνηση του το απαγόρευσε και ο Άρειος Πάγος αρνήθηκε να το εγκρίνει για συμμετοχή στις εκλογές. Μετά τις επαναληπτικές και αναπληρωματικές εκλογές που έγιναν στις 20 Απριλίου 1975, η δύναμη των κομμάτων σε έδρες διαμορφώθηκε ως εξής: ΝΔ 216 έδρες, η ΕΚ-ΝΔ 61 έδρες, το ΠΑΣΟΚ 15 έδρες και η Ενωμένη Αριστερά 8 έδρες. Εθνικό Οπτικοακουστικό Αρχείο Διάγγελμα του Πρωθυπουργού Κωνσταντίνου Καραμανλή προς τον ελληνικό λαό με αφορμή την προκήρυξη των εκλογών της 17ης Νοεμβρίου 1974. [1] Εθνικό Οπτικοακουστικό Αρχείο Βουλευτικές εκλογές της 17ης Νοεμβρίου 1974. [2]
Α΄ κατηγορία ποδοσφαίρου ανδρών Κύπρου 1948-49

Η Α΄ κατηγορία ποδοσφαίρου ανδρών Κύπρου 1948-49 ήταν η 12η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε ο ΑΠΟΕΛ για 8η φορά στην ιστορία του.

 Στο πρωτάθλημα της Α΄ κατηγορίας 1948-49 συμμετείχαν 8 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Δεν ίσχυσε η διαβάθμιση στη Β΄ κατηγορία (στην οποία συμμετείχαν οι αναπληρωματικές ομάδες των ομάδων της Α΄ κατηγορίας). Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό. Σε σχέση με το πρωτάθλημα Α΄ κατηγορίας 1947-48, στο πρωτάθλημα της περιόδου 1948-49 συμμετείχαν οι Ανόρθωση, ΕΠΑ και Πεζοπορικός οι οποίες επανεντάχθηκαν το φθινόπωρο του 1948 στην ΚΟΠ. Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν. Η τελική βαθμολογία του πρωταθλήματος ήταν: Το σύστημα βαθμολόγησης που ίσχυε ήταν: Νίκη=2 βαθμοί, Ισοπαλία=1 βαθμός, Ήττα=0 βαθμοί Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος: De Dekker, Guy (6 Ιανουαρίου 2005). «Cyprus - List of Final Tables 1931-1998». RSSSF. Αρχειοθετήθηκε από το πρωτότυπο στις 5 Αυγούστου 2015. Ανακτήθηκε στις 5 Αυγούστου 2015. Γαβριηλίδης, Μιχάλης· Παπαμωυσέως, Στέλιος (2001). Ένας αιώνας Κυπριακό ποδόσφαιρο. Λευκωσία: Ο Συγγραφέας. σελ. 51. ISBN 9963-8720-1-8. Μελετίου, Γιώργος (2011). Κυπριακό ποδόσφαιρο 1900-1960. Λευκωσία: Power Publishing. σελ. 95. ISBN 978-9963-688-87-6. Α΄ κατηγορία ποδοσφαίρου ανδρών Κύπρου Κύπελλο Κύπρου ποδοσφαίρου ανδρών 1948-49
Γεώργιος Κοσμάς

Ο Γεώργιος Κοσμάς (1884–1964) ήταν ανώτερος αξιωματικός του Ελληνικού Στρατού ο οποίος διακρίθηκε στον Ελληνοϊταλικό πόλεμο του 1940–1941. Στη συνέχεια υπηρέτησε ως αρχηγός του Γενικού Επιτελείου Στρατού την περίοδο 1949–51, και έγινε βουλευτής και υπουργός.

 Ο Γεώργιος Κοσμάς γεννήθηκε το 1884 στο χωριό Φαλάνθη του Νομού Μεσσηνίας. Εντάχθηκε στον Ελληνικό Στρατό ως εθελοντής στις 17 Ιανουαρίου 1904 (ιουλιανό ημερολόγιο), και αφού αποφοίτησε από τη Σχολή Μονίμων Υπαξιωματικών, προήχθη σε Ανθυπολοχαγό Πεζικού στις 7 Ιουλίου 1912. Συμμετείχε στους Βαλκανικούς Πολέμους του 1912–13 ως διοικητής τμήματος πολυβόλων, και προήχθη σε Υπολοχαγό το 1913 και Λοχαγό το 1915. Υπηρέτησε στο Μακεδονικό Μέτωπο κατά τη διάρκεια του Α΄ Παγκοσμίου Πολέμου ως αξιωματικός προσωπικού, που προήχθη σε Ταγματάρχη το 1918.Στη Μικρασιατική εκστρατεία, υπηρέτησε ως επικεφαλής προσωπικού στο 14ο Τμήμα Πεζικού. Το 1923 προήχθη σε αντισυνταγματάρχη και ορίστηκε επικεφαλής της επιτροπής για τον προσδιορισμό των Ελληνο-Αλβανικών συνόρων. Κατά το Μεσοπόλεμο υπηρέτησε διοικητής του 30ου Συντάγματος Πεζικού και του Παραμεθόριου Τομέα του Έβρου, επικεφαλής προσωπικού στο Δ΄ Σώμα Στρατού και διοικητής της 3ης Μεραρχίας Πεζικού, ενώ παράλληλα προήχθη σε Συνταγματάρχη (1925) και Υποστράτηγο (1934). Την ίδια περίοδο παρακολούθησε αρκετές στρατιωτικές σχολές και αποφοίτησε από τη Σχολή Τηλεγραφητών του Πολυτεχνείου Αθηνών και τη Νομική Σχολή του Πανεπιστημίου Αθηνών. Το 1940, ως Αντιστράτηγος, υπηρέτησε ως διοικητής του Δ΄ Σώματος Στρατού, του Ε΄ Σώματος Στρατού και του Α΄ Σώματος Στρατού στη διάρκεια του Ελληνοϊταλικού Πολέμου του 1940–41. Μετά τη Γερμανική Εισβολή στην Ελλάδα τον Απρίλιο του 1941 και τη συνθηκολόγηση της Ελλάδας, παρέμεινε στη χώρα μέχρι τη σύλληψη και τη μεταφορά του σε στρατόπεδο συγκέντρωσης στη Γερμανία, εξαιτίας της συμμετοχής του στους αγώνες της Εθνικής Αντίστασης. Ήταν μεταξύ των κρατούμενων με υψηλό προφίλ στο στρατόπεδο συγκέντρωσης του Νταχάου και απελευθερώθηκε στο Τυρόλο τον Απρίλιο του 1945 Μετά την επιστροφή του στην Ελλάδα, υπηρέτησε Γενικός Κυβερνήτης της Δυτικής Θράκης για ένα χρόνο από το 1947, προτού οριστεί ως Επικεφαλής του Γενικού Επιτελείου Στρατού στις 21 Ιανουαρίου 1949, θέση που κράτησε μέχρι την αποστράτευση του στις 16 Μαρτίου 1951. Στη συνέχεια ο Γεώργιος Κοσμάς εντάχθηκε στον πολιτικό στίβο, και εκλεγόταν συνεχώς βουλευτής, ενώ υπηρέτησε Γενικός Διοικητής Βορείου Ελλάδος στην Κυβέρνηση του Αλέξανδρου Παπάγου από τις 15 Δεκεμβρίου 1954 έως τις 24 Μαΐου 1955, όταν και έγινε ο πρώτος Υπουργός Βορείου Ελλάδος, παραμένοντας στο αξίωμα αυτό έως τις 6 Οκτωβρίου 1955.Ο Γεώργιος Κοσμάς απεβίωσε το 1964.
Gloryhammer

Οι Gloryhammer είναι βρετανικό συγκρότημα επικού πάουερ μέταλ. Ίδρυτής είναι ο Κρίστοφερ Μπόους, γνωστός και για την δουλειά του με την σκωτσέζικη μέταλ μπάντα Alestorm. Κυκλοφόρησαν τον πρώτο τους δίσκο Tales from the Kingdom of Fife μέσω της δισκογραφικής εταιρίας Napalm Records τον Μάρτιο του 2013. Κάθε μέλος του συγκροτήματος αντιπροσωπεύει και έναν χαρακτήρα στην υπόθεση της ιστορίας.

 Οι Gloryhammer κυκλοφόρησαν το πρώτο τους άλμπουμ με τίτλο Tales from the Kingdom of Fife μέσω της Napalm Records στις 29 Μαρτίου 2013. Πριν από την κυκλοφορία του άλμπουμ, κυκλοφόρησε το σινγκλ "Angus McFife" στις 7 Μαρτίου 2013 μέσω του καναλιού της Napalm στο Youtube.Το συγκρότημα μεταφόρτωσε στο κανάλι της δισκογραφικής του εταιρείας τα τραγούδια "Universe on Fire" στις 8 Αυγούστου 2015 και "Rise of The Chaos Wizards" στις 11 Σεπτεμβρίου 2015. Στις 25 Σεπτεμβρίου 2015, οι Gloryhammer κυκλοφόρησαν το δεύτερο στούντιο άλμπουμ τους με τίτλο Space 1992: Rise of the Chaos Wizards, με το οποίο το συγκρότημα μπήκε στα επίσημα τσαρτ πολλών χωρών. Έπειτα έκανε περιοδείες με συγκροτήματα όπως τα Stratovarius, Blind Guardian και HammerFall. Στις 16 Μαΐου 2017, οι Gloryhammer προτάθηκαν ως το καλύτερο συγκρότημα στην κατηγορία "Up & Coming", στα ομώνυμα βραβεία της γερμανική έκδοση του διεθνούς μουσικού περιοδικού Metal Hammer. Το 2018, το συγκρότημα προτάθηκε πάλι στην ίδια κατηγορία.Τον Ιανουάριο του 2018, το συγκρότημα έκανε πανευρωπαϊκή περιοδεία με 24 συναυλίες.Τον Σεπτέμβριο του 2018, διεξήγαγαν περιοδεία στη Βόρεια Αμερική για πρώτη φορά, με 19 συναυλίες σε ΗΠΑ και Καναδά.Στις 30 Ιανουαρίου 2019, το συγκρότημα ανακοίνωσε την κυκλοφορία του άλμπουμ Legends from Beyond the Galactic Terrorvortex, το οποίο κυκλοφόρησε στις 31 Μαΐου 2019. Το συγκρότημα κυκλοφόρησε δύο σινγκλ, τα "Gloryhammer" στις 12 Απριλίου 2019 και το "The Siege of Dunkeld (In Hoots We Trust)" στις 10 Μαΐου 2019, μέσω του καναλιού της Napalm στο YouTube.Μετά την κυκλοφορία του άλμπουμ έκαναν μια περιοδεία στη Βόρεια Αμερική τον Ιούνιο με υποστήριξη από τους Æther Realm. Στις 22 Αυγούστου 2021, οι Gloryhammer ανακοίνωσαν ότι ο Τόμας Βίνκλερ είχε αποχωρήσει από το συγκρότημα. Ο Βίνκλερ αναφέρθηκε στην κατάσταση, δηλώνοντας ότι απολύθηκε μέσω μηνύματος ηλεκτρονικού ταχυδρομείου το οποίο ανέφερε τους λόγους της μπάντας για την αποχώρησή του ως διαφωνίες σε επιχειρηματικά και οργανωτικά ζητήματα. Κρίστοφερ Μπόουες – πλήκτρα Πωλ Τέμπλινγκ – κιθάρα Μπεν Τερκ - τύμπανα Τζέιμς Κάρτραϊτ - μπάσο Μίκαελ Μπάρμπερ - πλήκτρα Tales from the Kingdom of Fife (2013) Space 1992: Rise of the Chaos Wizards (2015) Legends from Beyond the Galactic Terrorvortex (2019)
Κοινότητα Μελάμπων

Η Κοινότητα Μελάμπων είναι κοινότητα του Δήμου Αγίου Βασιλείου στην Περιφερειακή Ενότητα Λασιθίου της Κρήτης. Συστάθηκε το 1925 με το ΦΕΚ 27Α - 31/01/1925 με έδρα τον οικισμό Μέλαμπες.

 Εκτός από την έδρα της, η Κοινότητα Μελάμπων περιλαμβάνει και τον οικισμό Άγιος Γεώργιος. Η απογραφή του 2011 αναφέρει: Άγιος Γεώργιος, ο (14) Μέλαμπες, οι (591)Συνολικά η κοινότητα έχει 605 κατοίκους. Η Κοινότητα εκπροσωπείται από πενταμελές Συμβούλιο με επικεφαλής τον Πρόεδρο κ. Κωνσταντίνο Βασιλάκη. Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Μελάμπων
Αδελαΐδα του Κάτσενελνμπογκεν

Η Αδελαΐδα, γερμ.: Adelheid von Katzenelnbogen (απεβ. Μάιντς, 22 Φεβρουαρίου 1288) από τον Οίκο του Κάτσενελμπογκεν ήταν κόρη του κόμη του Κάτσενελνμπογκεν και με τον γάμο της έγινε κόμισσα του Νάσσαου. Είναι η πρόγονος των μεγάλων δουκών του Λουξεμβούργου.

 Ήταν κόρη του Ντήτερ Δ΄ κόμη IV του Κάτσενελνμπογκεν και της Χίλντεγκουντε. Παντρεύτηκε πριν από το 1250 με τον Βάλραμ Β΄ κόμη του Nάσσαου (π.1220 - 24 Ιανουαρίου 1276). Στις 16 Δεκεμβρίου 1255 ο σύζυγός της διαίρεσε την κομητεία του Νάσσαου με τον μικρότερο αδελφό του Όθωνα Α΄, οπότε ο Βάλραμ Β΄ απέκτησε την περιοχή νότια του ποταμού Λαν, που περιείχε το Βήσμπαντεν, το Ίντσταϊν, το Βάιλμπουργκ και το Μπλάιντενστατ. Από αυτήν την ένωση προήλθαν τα ακόλουθα παιδιά: Ντήτερ (π.1250 - Τρηρ, 23 Νοεμβρίου 1307), αρχιεπίσκοπος του Τρηρ 1300-1307. Αδόλφος (π.1255 - Γκέλχαϊμ, 2 Ιουλίου 1298), κόμης του Nάσσαου, έγινε βασιλιάς της Γερμανίας (β. 1292-1298). Ριχάρδις (απεβ. 28 Ιουλίου 1311), ήταν μοναχή στο μοναστήρι της Αγ. Κλάρας στο Μάιντς και αργότερα στο αβαείο Kλάρενταλ κοντά στο Βήσμπαντεν. Mατίλντα (απεβ. νέα). Ιμάγκινα (απεβ. πριν από το 1276), μπορεί να παντρεύτηκε τον Φρειδερίκο του Λίχτενμπεργκ.Ο Βάλραμ απεβίωσε -λέγεται από ψυχική διαταραχή- στις 24 Ιανουαρίου 1276. Ως χήρα, η Aδελαΐδα έγινε μοναχή της Αγ. Κλάρας και διεμενε στο Βήσμπαντεν (το καλοκαίρι) και στο Μάιντς (τον χειμώνα). Πιστεύεται ότι η Aδελαΐδα και η κόρη της Ριχάρδις έζησαν μία πολύ ευσεβή ζωή. Ο κατάλογος τεθνεώτων του μοναστηριού της Αγ. Κλάρας στο Μάιντς καταγράφει το τέλος τής «Alheidis… comitissa de Nassowe» στο «Non Kal Mar» το 1288 και την ταφή της «στο habitu soror» . Έτσι απεβίωσε στις 22 Φεβρουαρίου 1288 και τάφηκε στο μοναστήρι της Αγ. Κλάρας στο Μάιντς. Cawley, Charles. Έσση σε: Μεσαιωνικά εδάφη. Μια προοπτική μεσαιωνικών ευγενών και βασιλικών οικογενειών της Ευρώπης . Cawley, Charles. Nassau in: Μεσαιωνικά εδάφη. Μια προοπτική μεσαιωνικών ευγενών και βασιλικών οικογενειών της Ευρώπης . Αυτό το άρθρο μεταφράστηκε από το αντίστοιχο ολλανδικό Wikipedia άρθρο, από το 2019-10-30. Dek, A.W.E. (1970). Genealogie van het Vorstenhuis Nassau (στα Ολλανδικά). Zaltbommel: Europese Bibliotheek. Huberty, Michel· Giraud, Alain (1981). l’Allemagne Dynastique. Tome III Brunswick-Nassau-Schwarzbourg (στα Γαλλικά). Le Perreux: Alain Giraud. Sauer, Wilhelm (1896). «Graf Walram II. von Nassau». Allgemeine Deutsche Biographie (στα Γερμανικά). Band 40. Leipzig: Duncker & Humblot. σελίδες 778–779. Vorsterman van Oyen, A.A. (1882). Het vorstenhuis Oranje-Nassau. Van de vroegste tijden tot heden (στα Ολλανδικά). Leiden & Utrecht: A.W. Sijthoff & J.L. Beijers.
Αμάμα Μπαμπάζι

Ο Πάτρικ Αμάμα Μπαμπάζι (Patrick Amama Mbabazi, ορθότερη προφορά: Εμ-μπαμπάζι, γενν. στις 16 Ιανουαρίου 1949) είναι δικηγόρος και πολιτικός από την Ουγκάντα, πρωθυπουργός της χώρας από τις 24 Μαΐου 2011 ως τις 18 Σεπτεμβρίου 2014. Νωρίτερα υπηρέτησε ως υπουργός Ασφαλείας από το Φεβρουάριο του 2009 ως το Μάιο του 2011. Υπήρξε γενικός γραμματέας του Κινήματος Εθνικής Αντίστασης από τον Ιούνιο του 2010 ως τον Ιούνιο του 2011. Είναι επίσης βουλευτής στην εκλογική περιφέρεια Κανούγκου, από το 2003. Ήρθε σε ρήξη με τον Μουσέβενι με αποτέλεσμα να αποχωρήσει από την πρωθυπουργία το 2014 και να διεκδικήσει ανεπιτυχώς την εκλογή του στις προεδρικές εκλογές του 2016.

 Γεννήθηκε στο χωριό Μπάρο (Mparo) της σημερινής επαρχίας Καμπάλε (πρώην Κομητεία Ρουκίγκα).Απέκτησε πτυχίο Νομικής και μπάτσελορ (Bachelor of Laws) από το Πανεπιστήμιο της Μακερέρε, το 1975. Επίσης, έχει μεταπτυχιακό δίπλωμα ασκούμενου δικηγόρου από το Αναπτυξιακό Κέντρο Νομικής στην Καμπάλα. Εργάζεται ως δικηγόρος στην Ουγκάντα και είναι μέλος της Δικηγορικής Ένωσης της χώρας από το 1977. Προτού ασχοληθεί με την πολιτική, εργάστηκε στα γραφεία του Γενικού Εισαγγελέα και ανελίχθηκε στο αξίωμα του γραμματέα του Δικηγορικού Συμβουλίου της Ουγκάντα. Την περίοδο από το 1986 ως το 1991 υπηρέτησε ως 1ος γενικός διευθυντής της Οργάνωσης για την Εξωτερική Ασφάλεια (ESO). Το 1994 υπηρέτησε ως αντιπρόσωπος στην Συντακτική Συνέλευση, η οποία θέσπισε το Σύνταγμα του 1995. Ο Μπαμπάζι έχει επίσης υπηρετήσει ως υπουργός Προεδρίας παρά τω Προέδρω, αρμόδιος επί πολιτικών θεμάτων. Από το 1986 ως το 1992 ήταν υπουργός Προεδρίας επί θεμάτων Άμυνας και εν συνεχεία υπουργός Προεδρίας αρμόδιος για θέματα περιφερειακής συνεργασίας. Διορίστηκε γενικός εισαγγελέας και υπουργός Δικαιοσύνης το 2004 και έπειτα υπουργός Άμυνας το 2006. Μετά την αποχώρησή του από το αξίωμα του υπουργού Άμυνας, τον Φεβρουάριο του 2009, ο Μπαμπάζι ανέλαβε υπουργός Ασφαλείας ως το Μάιο του 2011, οπότε και διορίστηκε Πρωθυπουργός. Στη διάρκεια των ετών, ο Μπαμπάζι έχει εκπροσωπήσει την Ουγκάντα σε διεθνή φόρα, συμπεριλαμβανομένων των Ηνωμένων Εθνών (στο Συμβούλιο Ασφαλείας του οργανισμού), όπου ζήτησε από την Διεθνή Κοινότητα να κυνηγήσει τους αντάρτες του LRA και εκτός της Ουγκάντα. Επίσης, εκπροσώπησε την Ουγκάντα κατά την υπογραφή της συμφωνίας στη Λουζάκα για κατάπαυση του πυρός, που επισφράγισε το τέλος τπυ Δευτέρου Πολέμου του Κονγκό. 04 November 2008 NRM Caucus Exonerates Mbabazi UGPulse.com Fallout From Temangalo Scandal
Ερλ Τάπερ

Ο Ερλ Τάπερ (Earl Silas Tupper, 28 Ιουλίου 1907 - 5 Οκτωβρίου 1983) ήταν Αμερικανός επιχειρηματίας, εφευρέτης των κλεισμένων αεροστεγώς πλαστικών δοχείων για αποθήκευση τροφίμων, που φέρουν το όνομά του.

 Γεννήθηκε στις 28 Ιουλίου του 1907 στο Βερολίνο του Νιου Χαμσάιρ των ΗΠΑ. Μετά το τέλος του σχολείου του, ασχολήθηκε με τη διαρρύθμιση χώρων και την κηπουρική (φυτώρια) ως την περίοδο της μεγάλης οικονομικής κρίσης, οπότε η επιχείρησή του χρεοκόπησε. Στη συνέχεια εργάστηκε στην εταιρεία χημικών προϊόντων Ντιπόντ (DuPont). Χρησιμοποιώντας ανθεκτικά κομμάτια σκωρίας από πολυαιθυλένιο, τα οποία του είχαν δοθεί από την εταιρεία DuPont, ο Τάπερ καθάρισε τη σκουριά και την έκανε καλούπι, διαμορφώνοντάς την σε ελαφριά και άθραυστα δοχεία, φλιτζάνια, πιάτα και μπωλ. Κατασκεύασε ακόμα και αντιασφυξιογόνες μάσκες, οι οποίες χρησιμοποιήθηκαν στη διάρκεια του Β΄ Παγκοσμίου Πολέμου. Στη συνέχεια έφτιαξε καλύμματα που έκλειναν αεροστεγώς. Στη συνέχεια ίδρυσε την εταιρεία πλαστικών Tupperware Plastics Company το 1938. Εισήγαγε τα πλαστικά τάπερ σε καταστήματα το 1946. Γύρω στο 1948, ένωσε τις δυνάμεις του με την Μπράουνι Γουάιζ, η οποία ευθύνεται για την παρουσία των πλαστικών τάπερ στα σπίτια. Ήταν ο άνθρωπος που έπεισε τον Ερλ Τάπερ να αποσύρει τα πλαστικά από τα καταστήματα λιανικής πώλησης και να τα διαθέτει κατ' οίκον. Σύντομα τα "πάρτι" με τάπερ έγιναν πολύ δημοφιλή στις ΗΠΑ αλλά και στο εξωτερικό. Η έδρα της εταιρείας μεταφέρθηκε από τη Μασσαχουσέτη στο Ορλάντο. Το 1958 η Γουάιζ απολύθηκε μετά από πτώση στις πωλήσεις και έπειτα η εταιρεία πωλήθηκε από τον ίδιο τον Τάπερ για 16 εκατομμύρια δολάρια στη Rexall Drug (ονομάζεται Dart Industries από το 1969). Λίγο μετά, ο Τάπερ χώρισε από τη σύζυγό του και για να αποφύγει τη φορολογία, σταμάτησε να έχει αμερικανική υπηκοότητα. Ο εφευρέτης αγόρασε ένα νησί στην Κεντρική Αμερική. Πέθανε στις 5 Οκτωβρίου του 1983. Ένα χρόνο μετά το θάνατό του, έληξε το δίπλωμα ευρεσιτεχνίας που είχε για την εφεύρεση των πλαστικών τάπερ (Tupperware). PBS American Experience, People & Events: Earl Silas Tupper (1907-1983) Αρχειοθετήθηκε 2009-07-23 στο Wayback Machine. Earl S. Tupper Papers, ca. 1914-1982 Archives Center, National Museum of American History, Smithsonian Institution.
Πανελλήνιος Σύλλογος Εργοθεραπευτών

Ο Πανελλήνιος Σύλλογος Εργοθεραπευτών (ΠΣΕ) είναι Νομικό Πρόσωπο Δημοσίου Δικαίου με έδρα την Αθήνα, που συστάθηκε στις 28 Μαρτίου 2017 και εποπτεύεται από το Υπουργείο Υγείας. Έχει δική του περιουσία, οικονομική, διοικητική και διαχειριστική αυτονομία και αυτοτέλεια και δεν χρηματοδοτείται από τον κρατικό προϋπολογισμό.

 Σκοπός του Πανελληνίου Συλλόγου Εργοθεραπευτών είναι "η προαγωγή και η ανάπτυξη της εργοθεραπείας ως ανεξάρτητης και αυτόνομης επιστήμης, καθώς και η παροχή υπηρεσιών υψηλού επιπέδου στο κοινωνικό σύνολο". Η οργάνωση του Πανελληνίου Συλλόγου Εργοθεραπευτών έχει ως εξής: Κεντρική Διοίκηση, με έδρα την Αθήνα 1ο Περιφερειακό Τμήμα Στερεάς Ελλάδας, Θεσσαλίας, Νήσων Αιγαίου και Κρήτης, με έδρα την Αθήνα 2ο Περιφερειακό Τμήμα Μακεδονίας και Θράκης με έδρα τη Θεσσαλονίκη 3ο Περιφερειακό Τμήμα Ηπείρου, Αιτωλοακαρνανίας, Ιονίων Νήσων και Πελοποννήσου, με έδρα την Πάτρα Όργανα διοίκησης του Πανελληνίου Συλλόγου Εργοθεραπευτών είναι: Γενική Συνέλευση των Αντιπροσώπων Διοικητικό ΣυμβούλιοΕπίσης λειτουργούν: Ανώτατο Πειθαρχικό Συμβούλιο Κεντρική Εξελεγκτική Επιτροπή. Περιφερειακά Τμήματα Όργανα διοίκησης κάθε Περιφερειακού Τμήματος είναι: Περιφερειακή Συνέλευση Περιφερειακό ΣυμβούλιοΕπίσης λειτουργούν: Εξελεγκτική Επιτροπή Πρωτοβάθμιο Πειθαρχικό Συμβούλιο. Για την άσκηση του επαγγέλματος του εργοθεραπευτή στην Ελλάδα, είναι υποχρεωτική η εγγραφή στον Πανελλήνιο Σύλλογο Εργοθεραπευτών. Η εγγραφή αυτή υπόκειται σε υποχρεωτική ετήσια ανανέωση και η βεβαίωση εγγραφής του οικείου Περιφερειακού Τμήματος του Πανελληνίου Συλλόγου Εργοθεραπευτών αποτελεί απαραίτητο δικαιολογητικό για την έκδοση βεβαίωσης άσκησης εργοθεραπευτικού επαγγέλματος από τις αρμόδιες υπηρεσίες. Αμερικανικός Σύλλογος Εργοθεραπείας Εργοθεραπεία Εργοθεραπευτής Επιστήμη Έργου Επίσημη ιστοσελίδα